ஆதி காலம் முதல் வழக்கத்தில் இருந்துவரும் தமிழுக்கு நீண்ட பாரம்பரியமும், இலக்கண இலக்கியமும் உள்ளன. தமிழ் இலக்கண நூலான தொல்காப்பியம் கி.மு. முதல் நூற்றாண்டைச் சேர்ந்தது. கி.மு. ஐந்தாம் நூற்றாண்டில் எழுதப்பட்ட தமிழ் பிராமி எழுத்துகள் ஆதிச்சநல்லூரில் கண்டுபிடிக்கப்பட்டுள்ளன.பாண்டிய மன்னர்கள் மூன்று தமிழ்ச் சங்கங்களை ஏற்படுத்தித் தமிழை வளர்த்துள்ளனர். கி.பி. 6-ஆம் நூற்றாண்டில் சைவ சமயம் தொடர்பாக எழுதப்பட்ட 11 ஆயிரம் ஓலைச் சுவடிகள் கண்டுபிடிக்கப்பட்டு புதுவை மாநிலம் பிரெஞ்சு மொழி நிறுவனத்தில் வைக்கப்பட்டுள்ளன. இந்தியத் தொல்லியல் துறையினரால் கண்டுபிடிக்கப்பட்ட கல்வெட்டுகளில் 55 ஆயிரம் கல்வெட்டுகள் தமிழில் எழுதப்பட்டவையாகும்.தமிழ் பிராமி எழுத்துகளைக் கொண்ட கல்வெட்டுகள் இலங்கை, எகிப்து, தாய்லாந்து ஆகிய நாடுகளில் கண்டறியப்பட்டுள்ளன.கனடா நாட்டில் ஜனவரி மாதம் தமிழ் பாரம்பரிய மாதமாகக் கொண்டாடப்படுகிறது.உலக மக்கள்தொகையில் ஒரு விழுக்காடு மக்கள் தமிழ் பேசுகின்றனர். உலகில் அதிகம் பேசப்படும் மொழிகளில் தமிழ் மொழி 15-ஆவது இடத்தைப் பிடித்துள்ளது. ஆனால், தமிழ்நாட்டில் அடுத்த தலைமுறையினருக்கு தமிழ் சொல்லிக் கொடுக்க எந்த நடவடிக்கையும் எடுக்கப்படவில்லை.